## Odluka o proglašenju Zakona o popisu pučanstva u 1996. godini

### NN 73/1995 (27.9.1995.), Odluka o proglašenju Zakona o popisu pučanstva u 1996. godini

# ZASTUPNIČKI DOM SABORA REPUBLIKE HRVATSKE

Na temelju članka 89. Ustava Republike Hrvatske, donosim

## ODLUKU

### O PROGLAŠENJU ZAKONA O POPISU PUČANSTVA U 1996. GODINI

Proglašavam Zakon o popisu pučanstva u 1996. godini, koji je donio Zastupnički
dom Sabora Republike Hrvatske na sjednici 20. rujna 1995.

Broj: 01-95-1564/1

Zagreb, 21. rujna 1995

Predsjednik Republike Hrvatske

**dr. Franjo Tuđman**, v. r.

---

## ZAKON

### O POPISU PUČANSTVA U 1996. GODINI

Članak 1.

U Republici Hrvatskoj provest će se od 1. do 15. travnja 1996. godine
popis pučanstva.

Popis pučanstva (u daljnjem tekstu: popis) će se provesti prema stanju
na dan 31. ožujka 1996. godine u 24 sata na teritoriju Republike Hrvatske.

Članak 2.

Popisom će se obuhvatiti:

1. državljani Republike Hrvatske i strani državljani i osobe bez državljanstva
koji imaju prebivalište u Republici Hrvatskoj bez obzira da li su u vrijeme
popisa u Republici Hrvatskoj ili u inozemstvu,

2. osobe koje u vrijeme popisa imaju boravak u Republici Hrvatskoj.

Članak 3.

Popisom se neće obuhvatiti diplomatsko osoblje stranih diplomatskih
i konzularnih predstavništava i predstavnici medunarodnih organizacija
i tijela kao ni članovi njihovih obitelji koji s njima borave u Republici
Hrvatskoj.

Članak 4.

O osobama koje su obuhvaćene popisom prikupit će se sljedeći podaci
:

prezime i ime i ime oca ili majke; jedinstveni matični broj gradana
(JMBG); mjesto, grad/općina, odnosno država prebivališta; spol; mjesto
i grad/općina, odnosno država rođenja; prebivalište majke u vrijeme rođenja
osobe; za doseljene mjesto, grad/općina, odnosno država odakle su se doselili
i godina doseljenja; bračno stanje; broj živorođene djece; državljanstvo;
nacionalna pripadnost; materinski jezik; vjeroispovijed; pismenost, školska
sprema; pohađanje škole; aktivnost; zanimanje; položaj u zaposlenosti i
djelatnosti.

Osim podataka iz stavka 1. ovoga članka za državljane Republike Hrvatske
u inozemstvu prikupit će se i podaci o dužini boravka i imenu države u
kojoj borave.

Podaci o osobama obuhvaćenim popisom unose se u Popisnicu.

Članak 5.

Osobe obuhvaćene popisom dužne su na sva pitanja u Popisnici dati točne
i potpune odgovore.

Podatke o odsutnim osobama obuhvaćenim popisom daje član kućanstva kojem
su podaci najviše poznati, a o djeci do petnaest godina jedan od rođitelja,
usvojitelj ili skrbnik.

Članak 6.

Ako osoba ovlaštena za popis (u daljnjem tekstu: popisivač) u vrijeme
popisa ne zatekne osobu obuhvaćenu popisom, a podatke ne može prikupiti
na način propisan u članku 5. ovoga Zakona, ostavit će osobi obuhvaćenoj
popisom pisanu obavijest o njenoj dužnosti davanja podataka u tijeku popisa
ili najkasnije 5 dana po završetku popisa nadležnom povjerenstvu za popis.

Članak 7.

Popisivači i druge osobe koje sudjeluju u popisu ili obavljaju druge
poslove u svezi s popisom dužni su obavljati zadane poslove s punom odgovornošću.

Osobe iz stavka 1. ovoga članka dužne su čuvati kao službenu tajnu sve
podatke prikupljene popisom.

Članak 8.

Popis organizira Državni zavod za statistiku. Popis provode tijela određena
ovim Zakonom.

Popis se provodi prema metodologiji koju izraduje Državni zavod za statistiku.

Članak 9.

Državni zavod za statistiku

1. organizira i usklađuje priprema radove za popis,

2. pravodobno i detaljno obavještava pučanstvo o cilju, značaju i sadržaju
popisa;

3. daje upute županijskim popisnim povjerenstvima, popisivačima i drugim
osobama koje sudjeluju u popisu i osigurava njihovu jedinstvenu primjenu,

4. imenuje koordinatore i instruktore za županije,

5. organizira i nadzire stručno-metodološko osposobljavanje članova
županijskih popisnih povjerenstava, popisivača i drugih osoba koje sudjeluju
u popisu,

6. pruža organizacijsku i strućno-metodološku pomoć županijskim popisnim
povjerenstvima u pripremi i provodenju popisa,

7. raspoređuje popisne obrasce županijskim popisnim povjerenstvima i
prikuplja te obrasce nakon završenog popisa,

8. obavlja kontrolu, ručnu i strojnu pripremu popisne grade za obradu,

9. odlučuje o izboru tehnologije unosa i obrade podataka na računalu,

10. obrađuje i objavljuje rezultate popisa.

Članak 10.

Ravnatelj Državnog zavoda za statistiku propisuje Popisnicu i druge
popisne obrasce s odgovarajućim sadržajem.

Obrazac Popisnice objavljuje se u "Narodnim novinama". Državni
zavod za statistiku osigurava tiskanje odgovarajućeg broja potrebnih obrazaca
iz stavka 1. ovoga članka.

Članak 11.

Ravnatelj Državnog zavoda za statistiku utvrduje metodološke upute za
organizaciju i provodenje popisa, koje se javno objavljuju.

Članak 12.

Ministarstvo vanjskih poslova u suradnji s Državnim zavodom za statistiku
provodi popis:

1. državljana Republike Hrvatske na radu u diplomatsko-konzularnim predstavništvima
Republike Hrvatske, kao i članova njihovih obitelji,

2. državljana Republike Hrvatske na radu u inozemstvu i članova njihovih
obitelji koji s njima borave.

Članak 13.

Ministarstvo unutarnjih poslova u suradnji s Državnim zavodom za statistiku
provodi popis djelatnika u policijskim postajama te popis polaznika obrazovnih
ustanova u sastavu Ministarstva unutarnjih poslova.

Članak 14.

Ministarstvo obrane u suradnji s Driavnim zavodom za statistiku provodi
popis:

1. osoba na odsluženju vojne obveze,

2. osoba iz djelatnog sastava Hrvatske vojske smještenih u vojnim objektima.
,

Članak 15.

Ministarstvo pravosuda u suradnji s Državnim zavodom za statistiku provodi
popis osoba na izdržavanju kazne.

Članak 16.

Način popisivanja osoba iz članka I 2. do I 5. ovoga Zakona te način
dostavljanja ispunjenih propisanih obrazaca za te osobe utvrđuje ravnatelj
Državnog zavoda za statistiku.

Članak 17.

Ured za prognanike i izbjeglice Vlade Republike Hrvatske u suradnji
s Državnim zavodom za statistiku provodi popis državljana Republike Hrvatske
koji u inozemstvu borave kao izbjeglice.

Ured iz stavka 1. ovoga članka daje županijskim popisnim povjerenstvima
potrebne podatke za popis prognanika i izbjeglica u organiziranom i individualnom
smještaju.

Članak 18.

Radi provodenja popisa na području županije, županijsko poglavarstvo
osniva županijsko popisno povjerenstvo u roku 30 dana od dana stupanja
na snagu ovoga Zakona.

Županijsko popisno povjerenstvo ima najmanje osam članova, predsjednika
i zamjenika predsjednika.

Predsjednik županijskog popisnog povjerenstva je župan, a njegov zamjenik
je podžupan.

Članove i tajnika županijskog popisnog povjerenstva imenuje županijsko
poglavarstvo.

Članovi županijskog popisnog povjerenstva, predsjednik, zamjenik predsjednika
i tajnik imaju pravo na naknadu čiju visinu odreduje ravnatelj Državnog
zavoda za statistiku.

Članak 19.

Županijsko popisno povjerenstvo

1. organizira i osigurava pravodobno obavještavanje pučanstva u popisu,

2. imenuje potreban broj instruktora za područje županije, grada i općine,

3. imenuje potreban broj popisivača uvažavajući prijedloge poglavarstva
gradova i općina,

4. organizira poduku sudionika u popisu i osigurava potrebne prostorije,

5. popisivačima i drugim osobama koje sudjeluju u popisu izdaje ovlaštenja
za popis i utvrduje naknade za njihov rad,

6. preuzima popisne obrasce i raspodjeljuje ih županijskim, gradskim
i općinskim instruktorima,

7. nadzire rad ovlaštenih osoba u popisu i vodi brigu o ispravnoj primjeni
metodoloških uputa, a u slučaju kršenja opoziva izdano ovlaštenje i takvu
osobu isključuje iz popisa,

8. preuzima popisnu gradu od županijskih instruktora i provodi kontrolu
ispravnosti popisne grade,

9. izrađuje prve rezultate popisa prema propisanoj metodologiji te ih
dostavlja Državnom zavodu za statistiku u roku od 15 dana po završetku
popisivanja,

10. izraduje obračun rasporedenih sredstava za popis prema uputama Državnog
zavoda za statistiku, kojem ga i dostavIja,

11. obavlja i druge poslove u svezi s popisom.

Članak 20.

U okviru priprema za popis Državna geodetska uprava organizira, pruža
stručnu pomoć i nadzire rad na izradi dokumenata prostornih jedinica.

Županijsko tijelo nadležno za geodetske poslove izraduje tehničku dokumentaciju
(skice i opise) statističkih i popisnih krugova.

Članak 21.

Od 1. siječnja do 30. travnja 1996. godine zabranjeno je mijenjanje
naziva ulica, naselja, gradova te kućnih brojeva.

Poglavarstva općina i gradova dužna su najkasnije do 28. veljače 1996.
godine ažurirati kućne brojeve i nazive ulica na svom području.

Članak 22.

Državni zavod za statistiku objavit će prve rezultate popisa u roku
od 30 dana od dana završetka popisa, a konačne rezultate popisa prema utvrđenom
programu publiciranja.

Članak 23.

Podaci prikupljeni popisom koriste se isključivo u statističke svrhe,
osim podataka koji će se koristiti za izradu Registra pučanstva, sukladno
posebnom zakonu.

Članak 24.

Sredstva za financiranje organizacije, pripreme i provođenja popisa
osiguravaju se u državnom proračunu za 1995., 1996. i 1997. godinu.

O rasporedu sredstava odlučuje ravnatelj Državnog zavoda za statistiku
u skladu s njihovom namjenom.

Članak 25.

Ravnatelj Državnog zavoda za statistiku rasporedit će dio sredstava
iz članka 24. ovoga Zakona županijama na poseban račun za organizaciju
i provodenje popisa prema procijenjenom broju stanovnika po županijama.

Sredstva iz stavka 1. ovoga članka u visini od 75% dostavit će se županijama
do završetka popisa.

Neraspoređeni dio od 25% sredstava iz stavka 1. ovoga članka koristit
će se za korekciju obračuna sredstava prema konačno utvrđenom broju stanovnika.

Članak 26.

Državni zavod za statistiku podnijet će izvješće Vladi Republike Hrvatske
o obavljenim poslovima i utrošenim sredstvi ma na popisu do kraja godine
u kojoj se obavlja popis.

Članak 27.

Novčanom kaznom od 200 do 1500 kuna kaznit će se za prekršaj fizička
osoba:

1. ako odbi,je dati podatke koji se od njega traže popisom, ili ako
dade netočne ili nepotpune podatke;

ako u Popisnicu unosi podatke suprotno iskazu osobe obuhvaćene popisom.

Odredba stavka 1. ovoga članka ne odnosi se na osobe koje odbiju dati
podatak o nacionalnoj pripadnosti i vjeroispovijedi.

Članak 28.

Ovaj Zakon stupa na snagu osmoga dana od dana objave u "Narodnim
novinama".

Klasa: 220-01/95-01/01

Zagreb, 20. rujna 1995.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

**dr. Nedjeljko Mihanović**, v.

Zakon, NN 73/1995-1227
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)